Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta /* JOIN/2012/026 final - 2012/0265 (NLE) */





PERUSTELUT 1) Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003[1] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. 2) Yhdistyneiden Kansakuntien turvallisuusneuvosto antoi 25. heinäkuuta 2012 päätöslauselman 2060 (2012), jonka 10 kohdassa sallitaan poikkeus Yhdistyneiden Kansakuntien poliittisen toimiston käyttöön tarkoitettuihin aseisiin ja sotilastarvikkeisiin liittyvän avun osalta. 3) Neuvosto antaa uuden neuvoston päätöksen päätöksen 2010/231/YUTP muuttamiseksi siten, että tämä poikkeus sisällytetään siihen. 4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen vuoksi sen täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. 5) Sen vuoksi neuvoston asetus (EY) N:o 147/2003 olisi muutettava. 2012/0265 (NLE) Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta 26 päivänä huhtikuuta 2010 annetun neuvoston päätöksen 2010/231/YUTP[2], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003[3] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. (2) Yhdistyneiden Kansakuntien turvallisuusneuvosto antoi 25 päivänä heinäkuuta 2012 päätöslauselman 2060 (2012), jonka 10 kohdassa sallitaan poikkeus Yhdistyneiden Kansakuntien poliittisen toimiston käyttöön tarkoitettuihin aseisiin ja sotilastarvikkeisiin liittyvän avun osalta. (3) Neuvosto antoi … päivänä syyskuuta 2012 neuvoston päätöksen 2012/…/YUTP[4], jolla muutetaan päätöstä 2010/231/YUTP ja sisällytetään kyseinen poikkeus siihen. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen vuoksi sen täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. (5) Sen vuoksi neuvoston asetus (EY) N:o 147/2003 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 147/2003 seuraavasti: 1) Korvataan 3 artiklan 1 kohta seuraavasti: ”3 artikla 1. Asetuksen 1 artiklaa ei sovelleta a) rahoituksen järjestämiseen ja taloudellisen avun antamiseen yksinomaan humanitaariseen tai suojelukäyttöön tarkoitettujen, ei-tappavien sotilastarvikkeiden myyntiin, toimitukseen, siirtoon tai vientiin taikka sellaista materiaalia varten, joka on tarkoitettu yhteiskunnan rakenteiden kehittämiseksi perustettuihin unionin tai jäsenvaltioiden ohjelmiin, joita toteutetaan rauhan- ja sovinnontekoprosessin yhteydessä, myös turvallisuuden alalla, b) tällaisiin ei-tappaviin tarvikkeisiin liittyvän teknisen neuvonnan, avun tai koulutuksen tarjoamiseen, c) rahoituksen järjestämiseen ja taloudellisen avun antamiseen yksinomaan Yhdistyneiden Kansakuntien Somaliassa olevan poliittisen toimiston tukemiseen tai sen käyttöön tarkoitettujen aseiden ja sotilastarvikkeiden myyntiin, toimitukseen, siirtoon tai vientiin, d) tällaisiin aseisiin ja sotilastarvikkeisiin liittyvän teknisen neuvonnan, avun tai koulutuksen tarjoamiseen, jos Yhdistyneiden Kansakuntien turvallisuusneuvoston päätöslauselman 751 (1992) 11 kohdalla perustettu komitea on hyväksynyt nämä toimet etukäteen.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 24, 29.1.2003, s. 2. [2] EUVL L 105, 27.4.2010, s. 17. [3] EYVL L 24, 29.1.2003, s. 2. [4] EUVL L